Evgheni Mihailovici Putin, vărul primar al lui Vladimir Putin, a murit
Vărul președintelui Rusiei, Vladimir Putin, a decedat. Evgheni Mihailovici Putin a murit la onorabila vârstă de 90 de ani. Potrivit IvanovoNews, s-a stins din viață recent. Momentan, nu se cunosc detalii despre cauza decesului. Înmormântarea lui a avut loc duminică.
Familia sa a trăit în Ivanovo până în anul 2002. S-a mutat la Moscova, odată cu ascensiunea lui Vladimir Putin la puterea statului, stabilindu-se ulterior în Suzdal. Evgheni Mihailovici Putin era cunoscut în comunitatea medicală pentru contribuțiile sale în domeniul urologiei între anii 1970 și 1990. Conexiunile familiale au atras atenția comunității internaționale.
Ce relație exista între președintele Rusiei și vărul său?
Conform purtătorului de cuvânt al Kremlinului, Dmitri Peskov, fiul său, Mihail Putin, ocupă poziția de vicepreședinte al Consiliului de Administrație al Gazprom. Președintele Rusiei nu menține niciun fel de contact cu el. Fiica lui Evgheni Mihailovici Putin, Anna, este căsătorită cu guvernatorul regiunii Kemerovo. Este proprietara uneia dintre cele mai mari companii de cărbune din Rusia.
Rusia este în doliu! Nikolai Rîijkov a murit
Cu câteva zile în urmă, Rusia a mai suferit o mare pierdere. Nikolai Rîjkov, fostul prim-ministru al Uniunii Republicilor Sovietice Socialiste (URSS) în perioada anilor 1985-1991, a încetat din viață la Moscova, Rusia. A trecut la cele veșnice la vârsta onorabilă de 94 de ani. Decesul său a fost confirmat de către președintele Consiliului Federației Ruse (Senatul de la Moscova), Valentina Matvienko, pe data de miercuri, 28 februarie 2024.
Despre Nikolai Rîjkov
Nikolai Rîjkov a fost recunoscut ca unul dintre principalii susținători ai mișcării Perestroika, care urmărea democratizarea Uniunii Republicilor Sovietice Socialiste (URSS). El și-a dedicat munca într-un mod profund sincer și a avut un rol semnificativ în proiectul de reformare a economiei sovietice în timpul Perestroikăi, sub conducerea liderului sovietic Mihail Gorbaciov. Rîjkov a sprijinit politica ultimului președinte al URSS.
De asemenea, el a participat la primele alegeri prezidențiale din Rusia, după destrămarea URSS, obținând puțin peste 16% din voturi, clasându-se pe locul al treilea. A manifestat deschis opoziția sa față de Boris Elțin, care, mai târziu, avea să devină primul lider rus, după destrămarea URSS.
În 1986, Rîjkov a condus echipa de criză responsabilă cu gestionarea consecințelor catastrofei de la centrala nucleară de la Cernobîl. În 1988, s-a implicat activ în ajutorarea Armeniei după un cutremur devastator, care a provocat peste 25.000 de decese.